उन्नत प्रौद्योगिकी के विकास के लिए उद्यमियों को राष्ट्रीय पुरस्कार Tweet
नई दिल्ली,शुक्रवार, मई 11,2018
"आजादी के बाद भारत ने परमाणु और अंतरिक्ष विज्ञान के क्षेत्र में प्रौद्योगिकी एवं ज्ञान उत्पादन में ऊंची छलांग लगायी है। हमने संचार प्रौद्योगिकी, आईटी, फार्मास्यूटिकल्स और जैव प्रौद्योगिकी में सर्वोत्तम श्रेणी की क्षमताओं में विस्तार किया है। "
प्रौद्योगिकी दिवस को वर्ष 1998 के पोखरण परमाणु परीक्षण की याद में हर साल मनाया जाता है। राष्ट्रपति ने इस अवसर पर परमाणु परीक्षण के लिए पूर्व प्रधानमंत्री अटलबिहारी वाजपेयी की दृढ़ इच्छाशक्ति और पूर्व राष्ट्रपति डॉ एपीजे अब्दुलकलाम के योगदान का उल्लेख करते हुए कहा कि भारत ने परमाणु संपन्न देश और शक्तिशाली प्रौद्योगिकी के परिपक्व उपयोगकर्ता के रूप में दुनिया में अपनी साख कायम की है।
पुरस्कृत किए गए लोगों को बधाई देते हुए राष्ट्रपति ने कहा कि “आजादी के बाद भारत ने परमाणु और अंतरिक्ष विज्ञान के क्षेत्र में प्रौद्योगिकी एवं ज्ञान उत्पादन में ऊंची छलांग लगायी है। हमने संचार प्रौद्योगिकी, आईटी, फार्मास्यूटिकल्स और जैव प्रौद्योगिकी में सर्वोत्तम श्रेणी की क्षमताओं में विस्तार किया है। इसने हमारे देश के बारे में धारणाओं को बदल दिया है और हमारे लोगों और हमारी अर्थव्यवस्था दोनों की मदद की है।” (इंडिया साइंस वायर)